CELEX: 32015D0975
Language: el
Date: 2015-06-19 00:00:00
Title: Εκτελεστική απόφαση (ΕΕ) 2015/975 της Επιτροπής, της 19ης Ιουνίου 2015, σχετικά με μέτρο που έλαβε η Ισπανία, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, για την απαγόρευση της διάθεσης στην αγορά κρουστικού δραπάνου που εισάγεται στην Ισπανία από τη HIDALGO'S GROUP, Ισπανία [κοινοποιηθείσα υπό τον αριθμό C(2015) 4086] (Κείμενο που παρουσιάζει ενδιαφέρον για τον ΕΟΧ)

23.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 157/96
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/975 ΤΗΣ ΕΠΙΤΡΟΠΉΣ
   της 19ης Ιουνίου 2015
   σχετικά με μέτρο που έλαβε η Ισπανία, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, για την απαγόρευση της διάθεσης στην αγορά κρουστικού δραπάνου που εισάγεται στην Ισπανία από τη HIDALGO'S GROUP, Ισπανία
   
      
         [κοινοποιηθείσα υπό τον αριθμό C(2015) 4086]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 11 παράγραφος 3,
   Εκτιμώντας τα ακόλουθα:
   
               (1)
            
            
               Η Ισπανία ενημέρωσε την Επιτροπή σχετικά με μέτρο απαγόρευσης της διάθεσης στην αγορά κρουστικού δραπάνου, τύπου Dayron/70000, που εισάγεται στην Ισπανία από τη HIDALGO'S GROUP, Ισπανία.
            
         
               (2)
            
            
               Το κρουστικό δράπανο έφερε τη σήμανση «CE», σύμφωνα με την οδηγία 2006/42/ΕΚ.
            
         
               (3)
            
            
               Ο λόγος για τη λήψη του μέτρου ήταν η μη συμμόρφωση του κρουστικού δραπάνου με τις βασικές απαιτήσεις υγείας και ασφάλειας που ορίζονται στο παράρτημα I της οδηγίας 2006/42/ΕΚ, σημεία 1.3.2 — Κίνδυνος θραύσης κατά τη διάρκεια της λειτουργίας, 1.7.3 — Σήμανση των μηχανημάτων και 1.7.4.2 — Περιεχόμενο των οδηγιών, με την αιτιολογία ότι το μηχάνημα δεν πέρασε με επιτυχία τη δοκιμή αντοχής, έσπασε ο σκελετός, με συνέπεια να υπάρχει κίνδυνος κοπής και/ή δυνατότητα πρόσβασης στα ενεργά μέρη.
            
         
               (4)
            
            
               Η Ισπανία ενημέρωσε τον διανομέα και τον εισαγωγέα σχετικά με τις ελλείψεις. Ο εισαγωγέας έλαβε οικειοθελώς τα αναγκαία μέτρα για την απόσυρση των μη συμμορφούμενων προϊόντων από την αγορά.
            
         
               (5)
            
            
               Η διαθέσιμη τεκμηρίωση, οι παρατηρήσεις και οι ενέργειες των ενδιαφερόμενων μερών καταδεικνύουν ότι το κρουστικό δράπανο, τύπου Dayron/70000 δεν πληροί τις βασικές απαιτήσεις υγείας και ασφάλειας της οδηγίας 2006/42/ΕΚ. Ως εκ τούτου, είναι σκόπιμο να κριθεί δικαιολογημένο το μέτρο που έλαβε η Ισπανία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέτρο που έλαβε η Ισπανία για την απαγόρευση της διάθεσης στην αγορά κρουστικού δραπάνου, τύπου Dayron/70000, που εισάγεται στην Ισπανία από τη HIDALGO'S GROUP, Ισπανία, είναι δικαιολογημένο.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 19 Ιουνίου 2015.
      
         
            Για την Επιτροπή
         
         Elżbieta BIEŃKOWSKA
         
            Μέλος της Επιτροπής
         
      
   
   
      (1)  ΕΕ L 157 της 9.6.2006, σ. 24.